**John Bygholm modtager Magnus Karnov Prisen 2013**

Dette års vinder af Magnus Karnov Prisen blev John Bygholm, der igennem sit arbejde har ydet et væsentlig bidrag til dansk skatteret. Prisoverrækkelsen fandt for første gang sted hos Karnov Group.

**Komitéens motivering:**

*”John Bygholm har i høj grad været bindeled mellem det private og det offentlige igennem en lang årrække som formand for FSR’ skatteudvalg.*

*I denne forbindelse har han kommenteret på lovforslag, deltaget i mange forskellige ministerielle udvalg og på en lang række andre områder givet input, når der har været uhensigtsmæssigheder i lovgivningen.*

*John Bygholm har ligeledes på en række andre forhold deltaget aktivt i at fremme dansk skatteret; det være sig både som fast deltager på de årlige IFA kongresser og arbejde i Dansk skattevidenskabelig Forening, men også ved at arrangere forskellige kurser. John Bygholm er desuden redaktør for SR-Skat.”*

**Stolt tradition**

Siden 1998 er Magnus Karnov Prisen (tidl. Magnus Prisen) hvert år blevet uddelt til en person, der har ydet et væsentligt bidrag til fremme af dansk skatteret eller forvaltningen heraf enten af teoretisk eller praktisk art.

Vinder af Magnus Karnov Specialeafhandlingsprisen 2013 blev Malte Kjær Søgaard Andersen.

**Magnus Prisen er tidligere blevet tildelt:**

Skatterevisor Christen Amby

Professor Ole Bjørn

Professor Niels Winther-Sørensen

Afdelingsleder Susanne Dahl

Professor Aage Michelsen

Professor, dr.jur. Jan Pedersen

Konsulent, cand.jur. Steen Askholt

Lektor Ole Aagesen

Advokat Hans Severin Hansen

Told- og skattedirektør Ole Kjær

Direktør, cand.jur. Hanne Søgaard Hansen

Partner, dr.jur. Jens Wittendorff

Afdelingsleder, skatterevisor Leo Holm

Advokat Lida Hulgaard

Retspræsident Erik S.M. Hansen

Advokat H.C. Vinten

**Magnus Karnov Pris-komitéen:**

* Højesteretsdommer Jon Stokholm
* Advokat Hans Severin Hansen
* Direktør Ole Kjær
* Advokat Claus Holberg
* Professor, dr.jur. Jan Pedersen
* Landsformand, afdelingsleder Leo Holm
* Statsautoriseret revisor Bjarne Gimsing
* Senior Group Tax Director Christer Tønder Bell